شیر کے پردے میں میں نے غم سنایا ہے بہت میر تقی میر غزلیں
شعر کے پردے میں میں نے غم سنایا ہے بہت 
مرثیے نے دل کے میرے بھی رلایا ہے بہت 
بے سبب آتا نہیں اب دم بہ دم عاشق کو غش 
درد کھینچا ہے نہایت رنج اٹھایا ہے بہت 
وادی و کہسار میں روتا ہوں ڈاڑھیں مار مار 
دلبران شہر نے مجھ کو ستایا ہے بہت 
وا نہیں ہوتا کسو سے دل گرفتہ عشق کا 
ظاہراً غمگیں اسے رہنا خوش آیا ہے بہت 
میرؔ گم گشتہ کا ملنا اتفاقی امر ہے 
جب کبھو پایا ہے خواہش مند پایا ہے بہت